Sjednica Upravnog odbora Lokalne akcijske grupe Vuka-Dunav, održana je dana 28. svibnja 2020. godine u 13:00 sati u Gospodarskoj zoni Antunovac 23, 31216 Antunovac, te je sačinjen sljedeći

**ZAPISNIK**

**Sa 37. Sjednice Upravnog odbora**

Sjednicu Upravnog odbora LAG-a Vuka-Dunav otvara Predsjednik Upravnog odbora, Marjan Tomas, u 13:00 sati.

Utvrđeno je da su temeljem odredbi Statuta LAG-a Vuka-Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Davor Tubanjski, Općina Antunovac,
3. C.U.S. d.o.o. Antunovac, Krunoslav Ižaković, punomoć; Davor Tubanjski,
4. Damir Maričić, Općina Vuka,
5. Doris Zubaj, KUD „I. K. Adamović“ Čepin,
6. Marija Horvatek, KUD „Klasje Slavonije“ Antunovac,
7. Zdenko Đerđ, PVZ Fructus,
8. Mario Vila, OPG Mario Vila,
9. Stipe Modrić, Udruga veterana vojne policije iz Domovinskog rata OBŽ,
10. Ljubica Šunić, OPG Ljubica Šunić,
11. Grozde Mikulić, Udruga umirovljenika Općine Antunovac,
12. Lončarić Roman, OPG Lončarić Roman,
13. Blaženka Marinković, Blaženka Marinković,
14. Milan Nešić, OPG Nešić, Dalj,
15. Nogometni klub Vitez 92, Zdravko Krznarić.

Za zapisničara je izabrana Sanja Šimić, a za ovjerovitelja zapisnika Zdenko Đerđ.

Predsjednik Upravnog odbora, Marjan Tomas daje predloženi dnevni red na glasovanje, te je isti jednoglasno usvojen.

DNEVNI RED

1. Usvajanje zapisnika sa 37. sjednice Upravnog odbora,
2. Donošenje prijedloga Odluke o imenovanju Predsjednika Upravnog odbora LAG-a Vuka-Dunav,
3. Donošenje prijedloga Odluke o usvajanju prijedloga izmjene Lokalne razvojne strategije 2014-2020.,
4. Donošenje prijedloga Odluke o usvajanju Akcijskog plana provedbe LRS LAG-a Vuka-Dunav,
5. Donošenje prijedloga Odluke o usvajanju financijskog izvješća o radu za 2019. godinu,
6. Donošenje prijedloga Odluke o usvajanju izvješća o radu za 2019. godinu,
7. Donošenje prijedloga Odluke o istupanju iz članstva LAG-a Vuka-Dunav,
8. Donošenje prijedloga Odluke o primanju novih članova u LAG Vuka-Dunav,
9. Donošenje prijedloga Odluke o godišnjoj članarini redovitih članova LAG-a Vuka-Dunav za 2020. godinu,
10. Informiranje o projektu suradnje „Naše domaće“,
11. Razno.

**Ad1: USVAJANJE ZAPISNIKA SA 37. SJEDNICE UPRAVNOG ODBORA**

Članovi LAG-a Vuka-Dunav u materijalima za sjednicu Upravnog odbora dobili su zapisnik sa 36. sjednice UO LAG-a Vuka-Dunav. Predsjednik Upravnog odbora Marjan Tomas otvara ovu točku dnevnog reda te otvara raspravu. Budući da rasprave nije bilo, Predsjednik daje zapisnik na glasanje, a nakon glasovanja konstatira da je zapisnik sa 36. sjednice upravnog odbora jednoglasno prihvaćen.

**Ad2: ODLUKA O IMENOVANJU PREDSJEDNIKA UPRAVNOG ODBORA LAG-A VUKA-DUNAV**

Predsjednik otvara ovu točku dnevnog reda, te riječ prepušta voditeljici LAG-a, Ivani Čik koja Upravnom odboru stavlja na glasovanje prijedlog za izbor Predsjednika Upravnog odbora LAG-a Vuka – Dunav. Za Predsjednika izglasan je Marjan Tomas, Općinski načelnik Općine Vladislavci, Kralja Tomislava 141, 31404 Vladislavci.

Kako nije bilo rasprave po točki dnevnog reda, od prisutnih petnaest (15) članova Upravnog odbora, četrnaest (14) članova je glasalo je za, dok je jedan član (Marjan Tomas) ostao suzdržan.

**Ad3:** **DONOŠENJE PRIJEDLOGA ODLUKE O USVAJANJU PRIJEDLOGA IZMJENE LOKALNE RAZVOJNE STRATEGIJE 2014-2020.**

Voditeljica LAG-a Ivana Čik, obrazložila je članovima Upravnog odbora izmjenu LRS. Izmjena LRS napravljena na sugestiju Agencije za plaćanja u poljoprivredi, ribarstvu i ruralnom razvoju, iz lokalne razvojne strategije izbacuje se iz Kriterija bodovanja projekata; Kriterij II „Udruživanje“ obzirom da proizvođačke organizacije i udruge nisu prihvatljivi prijavitelji na natječaj za Tip operacije 1.3.3. „Potpora razvoju malih poljoprivrednih gospodarstava“ koji je sukladan Tipu operacije 6.3.1. „Potpora razvoju malih poljoprivrednih gospodarstava“.

Predsjednik Upravnog odbora otvara raspravu, a budući da rasprave nije bilo, nakon glasovanja prijedlog je jednoglasno prihvaćen.

**Ad4:** **ODLUKA O USVAJANJU AKCIJSKOG PLANA PROVEDBE LRS LAG-A VUKA-DUNAV**

Nastavno na prethodnu točku dnevnog reda, predložen je akcijski plan provedbe LRS, koji je obrazložen članovima Upravnog odbora. Došlo je do izmjene lokalne razvojne strategije gdje je izbačen Kriterij II „Udruživanje“ iz Kriterija bodovanja projekata obzirom da proizvođačke organizacije i udruge nisu prihvatljivi prijavitelji na natječaj za Tip operacije 1.3.3. „Potpora razvoju malih poljoprivrednih gospodarstava“ koji je sukladan Tipu operacije 6.3.1. „Potpora razvoju malih poljoprivrednih gospodarstava“, no nije mijenjan akcijski plan provedben, pa izglasavamo postojeći akcijski plan koji je potrebno učitati u sustav.

Predsjednik Upravnog odbora otvara raspravu, a budući da rasprave nije bilo, nakon glasovanja prijedlog je jednoglasno prihvaćen.

**Ad5: DONOŠENJE ODLUKE O USVAJANJU FINANCIJSKOG IZVJEŠĆA O RADU ZA 2019. GODINU**

Predsjednik Upravnog odbora, Marjan Tomas, otvara ovu točku dnevnog reda. Voditeljica LAG-a, Ivana Čik, tumači Financijsko izvješće o radu LAG-a za 2019. godinu.

Kako nije bilo rasprave po ovoj točki dnevnog reda, točka je dana na glasanje, te je jednoglasno usvojena.

**Ad6: DONOŠENJE ODLUKE O USVAJANJU IZVJEŠĆA O RADU ZA 2019. GODINU**

Predsjednik Upravnog odbora otvorio je ovu točku dnevnog reda, te riječ prepustio Voditeljici LAG-a. Voditeljica LAG-a protumačila je Izvješće o radu za 2019. godinu. Nitko od prisutnih članova Upravnog odbora nije imao pitanja te po ovoj točki dnevnog reda nije bilo rasprave.

Kako nije bilo rasprave po ovoj točki dnevnog reda, točka je dana na glasanje, te je jednoglasno usvojena.

**Ad7:** **DONOŠENJE ODLUKE O ISTUPANJU IZ ČLANSTVA LAG-A**

Predsjednik Upravnog odbora LAG-a Vuka-Dunav, Marjan Tomas, otvara četvrtu točku dnevnog reda te riječ prepušta Voditeljici LAG-a. Voditeljica LAG-a iščitava članove koji istupaju iz članstva LAG-a:

1. OPG Vidranski Josip, Kolodvorska 9,31216 Antunovac, OIB: 10671967360,
2. Udruga „Šibica“, Duga 181, Ivanovac, 31216 Antunovac, OIB: 45728263029,
3. Milenko Biloš, Crkvena 26, Ivanovac, 31216 Antunovac, OIB: 67193710929.

Kako rasprave nije bilo, točka dnevnog reda dana je na glasanje, te jednoglasno usvojena.

**Ad8:** **DONOŠENJE ODLUKE O PRIMANJU NOVIH ČLANOVA U LAG VUKA-DUNAV**

Predsjednik Upravnog odbora LAG-a Vuka-Dunav, Marjan Tomas, otvara ovu točku dnevnog reda te daje riječ Voditeljici LAG-a koja navodi nove potencijalne članove LAG-a. Predloženi za članstvo LAG-a bili su:

1. Klasje poljoprivredni obrt Vl. Bogdanović Jelena, N. Tesle 2, 31204 Bijelo Brdo, OIB: 00549095726,
2. Korina Starčević, Duga 81, 31216 Ivanovac, OIB: 58449553545.

Predsjednik Upravnog odbora LAG-a Vuka-Dunav, Marjan Tomas, otvara raspravu ove točke dnevnog reda.

Obzirom da rasprave nije bilo, ova točka dnevnog reda je jednoglasno usvojena.

**Ad9:** **DONOŠENJE ODLUKE O GODIŠNJOJ ČLANARINI REDOVITIH ČLANOVA LAG-a VUKA- DUNAV ZA 2020. GODINU**

Voditeljica LAG-a Ivana Čik, članovima Upravnog odbora predstavlja i iznosi kako će godišnja članarina redovitih članova Lokalne akcijske grupe Vuka-Dunav za 2020. godinu biti u slijedećim iznosima:

* Općine/mjesni odbor 2,00 kn po stanovniku
* Pravne osobe 200,00 kuna
* Udruge 200,00 kuna
* Fizičke osobe 100,00 kuna

Kako rasprave nije bilo, točka dnevnog reda dana je na glasanje, te jednoglasno usvojena.

**Ad10:** **INFORMIRANJE O PROJEKTU SURADNJE „NAŠE DOMAĆE“**

Voditeljica LAG-a informirala je prisutne o projektu suradnje „Naše domaće“. Navodi kako je odabrani dobavljač za izradu vizualnog identiteta projekta suradnje „Naše domaće“ izradio nekoliko prijedloga vizualnog identiteta brenda. Odabran je vizualni identitet, univerzalan i prepoznatljiv, na 2. koordinacijskom sastanku projekta suradnje „Naše domaće“. Izrada vizualnog identiteta projekta suradnje obuhvaća i dizajn logotipa projekta i vizuala. Objasnila je kako će se osnivati radne skupine za izradu specifikacija za proizvode i usluge brenda. Proizvodi moraju ići na Povjerenstvo te ako prođu analizu dobijaju za svoj proizvod markicu. Voditeljica je završila informiranje o projektu suradnje te je riječ preuzeo Predsjednik Upravnog odbora Marjan Tomas.

Kako nije bilo rasprave po točki dnevnog reda, točka je dana na glasanje, te je jednoglasno usvojena.

**Ad11: RAZNO**

Na kraju sjednice, Predsjednik se zahvalio članovima Upravnog odbora na kvalitetnoj suradnji i komunikaciji. Pozvao je članove Upravnog odbora da dalje sudjeluju u radu LAG-a kako bi se što kvalitetnije sudjelovalo u provedbi Lokalne razvojne strategije LAG-a Vuka-Dunav.

Kako nije bilo dodatnih komentara i rasprave, predsjednik Upravnog odbora zaključuje sjednicu u 13:30.

URBROJ: UO/20-11

U Antunovcu, dana 28. svibnja 2020.godine

|  |  |
| --- | --- |
| Zapisničar  Sanja Šimić | Predsjednik Upravnog odbora   LAG-a Vuka – Dunav  Marjan Tomas |
|  |
| Ovjerovitelj zapisnika  Zdenko Đerđ | |